Glicogènogenèse

La Glicogènogenèse est le nom balyê a la fabrecacion de glicogène depués le D-glucose. Le glicogène est un homopolisacaride (o est a dire un motif composâ de molècula de glucose que sè rèpète de la méma façon) de D-glucose. 

 Fonccionament de la glicogènogenèse 

 Prèparacion du Glucose 
Ceta ètapa de prèparacion est asse-ben utilisâye por d'ôtros chemins mètabolico : glicolisa, chemins de los pentôses fosfate, ...

Por rentrar dens la Glicogènogenèse, le Glucose dêt penetrar dens les cèlules. Por sè fâre, il vat entre ôtro utilisar le transportor de glucose 2 dens le fèjo, et le transportor de glucose 4 dens le musclo. Un côp arrevâ dens la cèlula, ceti-ce vat sè vêre apondre un assemblament fosfate sur son carbono n°6 : il porrat pas més quitar la cèlula. Ceta aponse de l'assemblament fosfato consome un ATP et est dèfenitif.

Por ceta ètapa, doves enzimes rentront en juè : la glucocinasa (dens le fèjo) e l'hèxokinasa (dens le musclo). 

 Ètapa 1 : formacion du glucose-1-fosfate 
O est na rèaccion non dèfenitiva. Il y at una isomèrisacion du glucose-6-fosfate en glucose-1-fosfate (une isomèrisacion dèsigne na transformacion de l'organisacion d'una molècula en una ôtra et qu'on en comon una méma formula bruta). Cé, on at justo l'assemblament fosfate qui pâsse du 6émo carbono du glucose a le 1ér. Por ceta ètapa, yona enzima rentre en juè : la fosfoglucomutasa. 

 Ètapa 2 : formacion de l'UDP-Glucose 
Le glucose-1-fosfate 'l est tranformâ en UDP-Glucose. Por se faire, le glucose-1-fosfate vat se liar a na molècula d'UTP et vat libèrar na molècula de pirofosfate. O est n'ètapa qu'est en tèorie non dèfenitiva, mas dens la via veré, le pirofosfate 'l est transformâ u contacto de l'égoua et donc l'ètapa pôt pas més s'anular. Por ceta ètapa, yona enzima rentre en juè : l'UDP-glucose-fosforilasa.

 Ètapa 3 : formacion de chênes de glucose α(1→4) 
Un côp que plusiors UDP-glucose sont formâ, de chênes de glucose α(1→4) vant étre crèe. Por cen, il y at un transfèrament d'UDP-glucose sur un chavon nan rèductrica. O est n'ètapa limitanta et yona enzima rentre en juè por ceta ètapa : la glicogène sintasa. O est l'enzima que manque dens la glicogènosa de tipo 0, qu'est na maladie a transmission ôtosomica rècèssiva.

 Ètapa 4 : formacion de juentura α(1→6) 
Cetes chênes de glucose sont pués-cen juenta per des juentures α(1→6). Por sè fâre, l'enzima juentiva dèplace la fin de la chêna sur una partia de devant en passant per una liêson glicosidica (1→6), formant d'ense des branches, que sè dèvelopont pués-cen per l'aponse de més d'unitâts glicosidica α(1→4). O est l'enzima que manque dens la glicogènosa de tipo IV, qu'est na maladie a transmission ôtosomica rècèssiva qu'est mai apelâ maladie d'Andersen.

 Règulacion de la glicogènogenèse 
La glicogènogenèse l'èst sot controle d'hormones. L'èpinèfrina et los ions calcions règulont asse-ben la glicogènogenèse.

 Rèfèrences 

 https://www.youtube.com/watch?v=GchG7pFB6Ng&ab_channel=BioLogique
 https://www.ncbi.nlm.nih.gov/books/NBK549820/
 Los articllos angllês, francês et russo corrèspondent